ຕຳຫຼວດລັດເທັກຊັສ ສັງຫານມືປືນ ສອງຄົນ ຢູ່ທີ່ງານແຂ່ງຂັນແຕ້ມຮູບ ພະສາສາດາ​ມູຮຳມັດ
ເຈົ້າໜ້າ​ທີ່​ຍັງ​ບໍ່​ໄດ້​ລະບຸ​ໂຕ​ມື​ປືນ​ສອງ​ຄົນ​ນັ້ນ​ເທື່ອ. ສ່ວນ​ເຈົ້າໜ້າ​ທີ່​ຜູ້​ຖືກ​ຍິງ ໄດ້​ຮັບ​ການ​ຮັກສາ ພະຍາບານ​ ຢູ່​ໂຮງໝໍ​​​ແຫ່ງ​ນຶ່ງ ​ແລະ ​ໄດ້​ອອກ​ໂຮງໝໍ​ໄປ​ແລ້ວ.
ເຈົ້າໜ້າທີ່ຕຳຫລວດ ໃນລັດເທັກຊັສ ທາງພາກໃຕ້ຂອງສະຫະລັດ ໄດ້ສັງຫານຊາຍສອງຄົນ ທີ່ພວກເຂົາເຈົ້າກ່າວວ່າ ໄດ້ເລີ້ມຍິງປືນ ເຂົ້າໃສ່ເຈົ້າໜ້າທີ່ ຮັກສາຄວາມປອດໄພໂຮງຮຽນຄົນນຶ່ງ ເມື່ອຄືນ ວັນອາທິດວານນີ້ ຢູ່ທາງນອກບ່ອນທີ່ມີການແຂ່ງຂັນ ແຕ້ມຮູບ ກາຕູນກ່ຽວກັບ ພະສາສະດາມູຮຳມັດ ເຈົ້າໜ້າທີ່ເມືອງ Garland ທີ່ຕັ້ງຢູ່ບໍ່ໃກປານໃດຈາກນະຄອນ Dallas ກ່າວວ່າ ເຈົ້າໜ້າທີ່ຮັກສາຄວາມປອດໄພດັ່ງກ່າວ ໄດ້ຮັບ ບາດເຈັບ ແຕ່ບໍ່ສາຫັດ ແລະວ່າ ເວລານັ້ນ ບັນດາເຈົ້າໜ້າທີ່ກຳລັງ ຊອກຫາ ສິ່ງທີ່ອາດເປັນວັດຖຸລະເບີດ ຢູ່ໃນລົດຂອງພວກມືປືນ ເຈົ້າໜ້າທີ່ຍັງບໍ່ໄດ້ລະບຸໂຕມືປືນສອງຄົນນັ້ນເທື່ອ ສ່ວນເຈົ້າໜ້າທີ່ຜູ້ຖືກຍິງ ໄດ້ຮັບການຮັກສາ ພະຍາບານ ຢູ່ໂຮງໝໍແຫ່ງນຶ່ງ ແລະ ໄດ້ອອກໂຮງໝໍໄປແລ້ວ ກຸ່ມນຶ່ງທີ່ເອີ້ນວ່າ ອົງການລິເລີ້ມປ້ອງກັນເສລີພາບຂອງຄົນອາເມຣິກັນ ເປັນຜູ້ອຸປະຖຳ ການແຂ່ງຂັນດັ່ງກ່າວ ໂດຍສະເໜີໃຫ້ເງິນລາງວັນ 10,000 ດອລລາ ແກ່ຜູ້ຊະນະເລີດ ເວັບໄຊ້ຂອງກຸ່ມດັ່ງກ່າວເວົ້າວ່າ ມີຫຼາຍກວ່າ 350 ຮູບພາບກາຕູນ ຖືກສົ່ງເຂົ້າມາຮ່ວມ ການແຂ່ງຂັນ ທີ່